Dunavecse Város Önkormányzatának Képviselő-testülete

170-15/2026.
	
JEGYZŐKÖNYV

Készült a képviselő-testület 2026. augusztus 24-én /14,00-14,33/ megtartott rendkívüli üléséről


Az ülés helye: Városháza ülésterme

Jelen vannak: 
Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika Mohácsi-Dér Gabriella, Molnár Gyula és Sándor Zsombor képviselők (7 fő)

Tanácskozási joggal jelen van:
Nagy Erzsébet jegyző, Ginál Róbert gazdálkodási csoportvezető, Zavaczki Renáta ügyvezető (RenDoDental Kft.) 

Jegyzőkönyvvezető: Marticsné Molnár Szilvia


Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Molnár Gyula és Sándor Zsombor hitelesítik. Javaslom, hogy a meghívóban szereplő napirendi pontot tárgyalja meg a testület egy apró módosítással a 9. napirendi pontot előre vennénk, mert a doktor úrnak fogászati rendelése van. Aki ezzel egyetért kézfeltartással jelezze!

A képviselő-testület tagjai 7 igen szavazattal, ellenszavazat nélkül szavaztak.

Molnár Gyula képviselő úr
Nekem lenne egy kérésem, 10. napirendi pontban a Tűzoltósággal kapcsolatban kellene tárgyaljunk. 
	
Polgármester úr megkérdezi a képviselő-testület tagjaitól, hogy ki ért egyet azzal, hogy a 10. napirendi pontként a Tűzoltósággal kapcsolatban felmerült kérdést beszéljük meg?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

145/2026. (VIII 24.) normatív
Napirend elfogadása
										H a t á r o z a t a
  
1.) Feladatellátási előszerződés jóváhagyása (fogászat)          
2.) Óvoda fűtéskorszerűsítésével és festés és kerítésjavításával kapcsolatos döntés
3.) Utakkal kapcsolatos közbeszerzést lezáró döntés
4.) Alpolgármester tiszteletdíjával és költségtérítésével kapcsolatos
döntés
5.) Játszótér helyszínével kapcsolatos döntés
6.) Kérelem szolgalmi jog bejegyzéséhez
7.) Egységes vízkorlátozási terv jóváhagyása
8.) Haszonkölcsön szerződés jóváhagyása
9.) Közigazgatási szerződés elfogadása 
(Dunavecsei Roma Nemzetiségi Önkormányzat)
                       10.)  Tűzoltósággal kapcsolatos döntés                               


A napirendi pont elfogadása után megkezdődött annak tárgyalása.


1./ Napirend:
     Feladatellátási előszerződés jóváhagyása (fogászat)
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző


Vörös Sándor polgármester úr
Megadnám a szót Jegyző Asszonynak. 

Nagy Erzsébet jegyző
Korábban már kötöttünk a RenDoDental Kft-vel feladatellátási szerződést, akkor a praxis tulajdonosa dr. Moldován Antal volt. Most ezt a praxist szeretnék átadni a Saman doktor úrnak, ugyanúgy tovább folyna az ellátás, csak a Saman doktor úr lenne a praxisjogosult. Ez azért is előnyösebb, mivel ő ténylegesen itt dolgozik a rendelőben, a Moldován doktor úr pedig viszonylag kevés óraszámot látott el eddig. Ezt a szerződést jóvá kell hagynia Apostag önkormányzatának is, mivel a körzet közös. Egyébként változást nem jelent, annyi, hogy a helyettesítőket, illetve a rendelési időt még nem tudtam beírni, mivel nem tudtuk leegyeztetni. Renáta el fogja mondani, hogyan szeretnék a rendelési időt? 

Zavaczki Renáta ügyvezető (RenDoDental Kft.)
A rendelési idő változatlan maradna, ugyanúgy lesz az ellátás.

Nagy Erzsébet jegyző
Akkor ezzel még kiegészítem a szerződést és arra szeretnék még választ kapni, hogy kik fogják helyettesíteni.

Vörös Sándor polgármester úr
Még egy kérdésem lehet? Nem kell most rá válaszolnia. Meg lett a második szék, elvileg tudjuk, hogy folyik is rajta munka. Tájékoztatót kérhetnénk a képviselő-testület részére, hogy az egyik székbe, illetve a másik székbe mi történik. 

Zavaczki Renáta ügyvezető (RenDoDental Kft.)
Persze, megírjuk. 

Vörös Sándor polgármester úr
Megkérdezem a képviselő-testület tagjaitól, hogy ki ért egyet a beadvánnyal, illetve az előterjesztésben leírt határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatokat hozták:


146/2026. (VIII. 24.)
A fogászati alapellátás biztosítása

									H a t á r o z a t a 

Dunavecse Város Önkormányzata Képviselő-testülete (továbbiakban: Képviselő-testület) megtárgyalta a „feladat-ellátási előszerződés jóváhagyása a fogászati alapellátás biztosítására” című előterjesztését és a következő határozatot hozza:

1./ A képviselő-testület úgy határoz, hogy – a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában biztosított jogkörében eljárva – hozzájárul ahhoz, hogy a Dunavecse-Apostag fogorvosi körzet feladatainak ellátását területi ellátási kötelezettséggel Dr. Saman Sadeghi a RenDoDental Fogászati Korlátolt Felelősségű Társaság (székhelye: 2162 Őrbottyán, Csap utca 31., képviseli: Zavaczki Renáta Zsuzsanna) alkalmazott fogorvosa végezze.

2./A Dunavecse-Apostag fogorvosi körzetet a RenDoDental Fogászati Kft. alkalmazásában álló Dr. Saman Sadeghi (nyilvántartási száma: 102406) személyesen köteles ellátni.

3./A Képviselő-testület felhatalmazza Vörös Sándor polgármestert a határozat melléklete szerinti feladat-ellátási előszerződés, majd az ez alapján megkötendő végleges feladat-ellátási szerződés aláírására.

4./ A Képviselő-testület felhatalmazza Vörös Sándor polgármestert, hogy az engedélyezési eljárás során esetlegesen felmerülő szükséges módosításokat az előszerződés, illetve a végleges szerződés tekintetében aláírja.

5./ Határidő: azonnal
     Felelős: Vörös Sándor polgármester

6./ Értesülnek:
- Vörös Sándor polgármester
- RenDoDental Kft.
- Dr. Saman Sadeghi
- Nagy Erzsébet jegyző
- dr. Pándi Ottó intézményvezető
- Ginál Róbert gazdasági vezető
- Irattár

2./ Napirend:
     Óvoda fűtéskorszerűsítésével és festés és kerítésjavításával kapcsolatos döntés
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető



Vörös Sándor polgármester úr
Megkapta mindenki az anyagot: az árajánlatokat, illetve az összesítő lapot. Ha jól látom, tudunk eredményt hirdetni, hiszen az épületgépészeti munkákra érkezett ajánlat, illetve a többire is. Nem tudom, hogy a pénzügyi bizottság, illetve a gazdasági vezető szeretné-e kiegészíteni ezt a napirendi pontot?

Ginál Róbert gazdálkodási csoportvezető
Nem.

Vörös Sándor polgármester úr
Az épületgépészeti munkákra: Vecseép Kft., Anvikor Kft., Király és Társai Kft. adott ajánlatott. Ezek közül az Anvikor Kft. adta a legkedvezőbb ajánlatot: 20 millió Ft összegben. A második legkedvezőbb ajánlat 28 millió forintról szól. A kérdés az, hogy a Képviselő-testület elfogadja-e ezt az ajánlatot?

Aranyi János Gábor képviselő
A jobbikat.

Molnár Gyula képviselő
Az Anvikor Kft. ajánlata 20.713.150 Ft összegű. 

Vörös Sándor polgármester úr
Megkérdezem, hogy ki egyetért azzal, hogy ezt a munkát az Anvikor Kft-től rendeljük meg?

147/2026. (VIII. 24.)
A Dunavecsei Százszorszép Óvoda épületgépészeti 
munkáira vonatkozó árajánlat elbírálásáról

									H a t á r o z a t a

Dunavecse Város Önkormányzatának Képviselő-testülete megtárgyalta a Dunavecsei Százszorszép Óvoda épületgépészeti munkáinak elvégzésére irányuló beszerzési eljárás eredményét és az alábbi határozatot hozza:
1./ A Képviselő-testület a Dunavecsei Százszorszép Óvoda épületgépészeti munkáira beérkezett árajánlatok közül a legkedvezőbb, szakmailag és pénzügyileg is megalapozott ajánlatot benyújtó Anvikor Kft.-t (székhely: Kalocsa, Kunszt József u. 2/1) nyilvánítja az eljárás nyertesének, bruttó 20.713.150 Ft (azaz húszmillió-hétszáztizenháromezer-százötven forint) összegű ajánlati árral.
2./ A Képviselő-testület a munkák fedezetét az önkormányzat 2026. évi költségvetésének terhére biztosítja.

3./ A Képviselő-testület felhatalmazza a polgármestert a nyertes vállalkozóval történő vállalkozási szerződés megkötésére, valamint a szerződés aláírására.

4./ A Képviselő-testület felkéri a polgármestert és a jegyzőt a döntés végrehajtásával kapcsolatos további intézkedések megtételére.
Határidő: azonnal / szerződéskötésre: 15 napon belül
Felelős: polgármester

5./ Ezen határozatról értesül:
- Vörös Sándor polgármester
- Ginál Róbert gazdálkodási csoportvezető
- Anvikor Kft. Kalocsa


Vörös Sándor polgármester úr
A homlokzat és a kerítés javítására árajánlatot kértünk nyolc cégtől. Ebben az esetben nem érkeztek be kellő számban árajánlatok, mind a kettő munkára csak egy-egy árajánlat érkezett. Kerítésjavításra Liptai Norbert egyéni vállalkozó ajánlata érkezett, míg a homlokzat javításra a Vecseép Kft. adott ajánlatot. A Kecsi Bt., Csonti Zoltán EV, Budai Csaba EV, Kiss Dávid EV és Bevonat Bt. nem adott ajánlatot. Én egy ajánlatból nem merem mondani, hogy jó vagy nem jó. Javaslom, hogy még egy körben kérjük be árajánlatot mindkettőre, mert így nem tudjuk biztosítani, hogy összemérhetők legyenek, hogy a piaci árnak megfelelő-e vagy sem. 

Aranyi János Gábor képviselő
Javaslom, mivel az árakat láttuk, de nyilván a titoktartás kötelez minket, hogy azok a cégek, akik eddig nem adtak be árajánlatot, ne értesítsük ki. Keressünk újakat. Mi megpróbáltuk a helyi vállalkozókat bevonni, sajnálatos, de keressünk újakat. Nem tudom, mit szóltok hozzá. A lehetőséget megadtuk. 

Vörös Sándor polgármester úr
Aki ezzel egyetért?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

148/2026. (VIII. 24.)
Árajánlatok bekérése a Dunavecsei Százszorszép 
Óvoda homlokzatfestési és kerítésjavítási munkáira
									H a t á r o z a t a

Dunavecse Város Önkormányzatának Képviselő-testülete a Dunavecsei Százszorszép Óvoda épületének állagmegóvása és esztétikai megújulása érdekében a homlokzat festési és kerítés javítási munkálatok elvégzésére árajánlatok bekérését rendeli el. A Képviselő-testület úgy dönt, hogy a beszerzési eljárást két különálló részre bontva hirdeti meg, és a piaci verseny biztosítása érdekében további vállalkozástól kér be írásos árajánlatot az alábbi műszaki tartalommal:
1. rész: Homlokzat és kerítés lábazat felújítási munkák
Az épület homlokzatán lévő foltszerű hibák javítása, a korábbi színnel megegyező homlokzati festés, a kerítés lábazat repedéseinek javítása, valamint a kerítéslábazat felületének kezelése.
2. rész: Kerítésfelújítási munkák
A régi kerítés mezők eltávolítása, új kerítés mezők készítése festett kivitelben, valamint a kerítés mezők elhelyezése.
A Képviselő-testület felkéri Ginál Róbert gazdálkodási csoportvezetőt, hogy a fent megjelölt műszaki tartalomnak megfelelő árajánlatkérési dokumentációt vállalkozások részére küldje ki.

Határidők és felelősök:
• Az árajánlatkérők kiküldésének határideje: azonnal
• Az árajánlatok beérkezésének határideje: 2026. szeptember 20.
• Felelős: Vörös Sándor polgármester (végrehajtásért felelős: Ginál Róbert gazdálkodási csoportvezető)

Ezen határozatról értesül:
-Vörös Sándor polgármester
- Ginál Róbert gazdálkodási csoportvezető


3./ Napirend:
     Utakkal kapcsolatos közbeszerzést lezáró döntés
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető


Vörös Sándor polgármester úr
Öt utcára vonatkozóan ment ki a közbeszerzési kiírás, felkérem Ginál Róbert gazdálkodási csoportvezetőt, hogy foglalja össze a kapott anyagot. 

Ginál Róbert gazdálkodási csoportvezető
Az értékelés alapján mindkét rész esetében a Soltút Kft. tette a legkedvezőbb ajánlatot, valamint teljesítette a hiánypótlási kötelezettségét. Megállapítható volt az eljárás során, hogy az előzetes fedezetbe belefértek, mivel az előzetes tervezői költségbecslés jóval magasabb volt, így az a szerencsés helyzet volt, hogy azzal az összeggel is számoltunk, úgyhogy a Soltút Kft. elég nyomott áron vállalta el, gyakorlatilag ez a javaslat, hogy a Képviselő-testület fogadja el, mind két részről a Soltút Kft. nyertes ajánlatát. 

Vörös Sándor polgármester
A határozati javaslatot mindenki megkapta, erről fogunk szavazni, hogy a határozati javaslatban a Soltút Kft. mind az 1-es mind a 2-es rész vonatkozásában javasoljuk elfogadni. Név szerinti szavazás kell, mivel közbeszerzésről van szó.

Nagy Erzsébet jegyző
A jelenléti ív szerint fogom felolvasni a neveket, először Vörös Sándor válaszoljon.

Vörös Sándor polgármester
Igen. 

Nagy Erzsébet jegyző
Aranyi János Gábor

Aranyi János Gábor képviselő
Igen.

Nagy Erzsébet jegyző
Mohácsi-Dér Gabriella


Mohácsi-Dér Gabriella
Igen.

Nagy Erzsébet jegyző
Dallos Erika

Dallos Erika képviselő
Igen.

Nagy Erzsébet jegyző
Kochné Vadászi Borbála

Kochné Vadászi Borbála alpolgármester
Igen.

Nagy Erzsébet jegyző
Molnár Gyula

Molnár Gyula képviselő
Igen.

Nagy Erzsébet jegyző
Sándor Zsombor

Sándor Zsombor képviselő
Igen.

A képviselő-testület tagjai név szerinti szavazással, 7 igen szavazattal, ellenszavazat nélkül az alábbi határozatot hozták:

149/2026. (VIII. 24.)
„Dunavecse útburkolat felújítás”		  					
közbeszerzési eljárás végső döntés														                        		 H a t á r o z a t a	

1./ Dunavecse Város Önkormányzata Képviselő-testülete a Dunavecse útburkolat felújítás” tárgyú Bethlen Gábor utca, Arany János utca, Bartók Béla út, Hunyadi utca és Táncsics utca útburkolat felújítása pályázat közbeszerzéséhez kapcsolódóan az alábbi határozatot hozta:
2./ A Képviselő-testület az eljárást eredményessé nyilvánítja. Az értékelés során kialakult sorrend alapján a legjobb ár-érték arányt tartalmazó érvényes ajánlatot benyújtó ajánlattevő az 1. rész esetében a „Soltút” Útépítő, Fenntartó és Kereskedelmi Kft. nettó 22.149.270 Ft összegű, a 2 .rész  esetében a „Soltút” Útépítő, Fenntartó és Kereskedelmi Kft. nettó 28.060.330 Ft összegű ajánlatát a döntési javaslat szerint elfogadja.
 3./ A Képviselő-testület a rendelkezésre álló fedezet nettó összegét az 1. rész esetében 22.149.270 Ft összegben, a 2. rész esetében 28.060.330 Ft összegben, mindösszesen 50.209.600,- Ft-ban állapítja meg.
5./ A Képviselő-testület megállapítja, hogy az 1. rész és 2. rész esetében a Zafír Építő Kft. ajánlata érvénytelen.
6./ A Képviselő-testület megállapítja, hogy a rendelkezésre álló fedezetet az 1. és 2. rész esetében nem szükséges kiegészíteni, kéri a szerződések megkötését a nyertes ajánlattevővel.
7./ Ezen határozatról értesül:
- Vörös Sándor polgármester 
- Ginál Róbert gazdálkodási csoportvezető
[bookmark: _Hlk224639671]- Tóth Csaba egyéni vállalkozó, 6000 Kecskemét, Csányi J. krt. 12. III/302.

4./ Napirend:
     Alpolgármester tiszteletdíjával és költségtérítésével kapcsolatos döntés
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző


Vörös Sándor polgármester úr
Jegyző asszonynak megadnám a szót.

Kochné Vadászi Borbála alpolgármester
Szeretném magam kizáratni a szavazásból az érintettségem miatt.

Vörös Sándor polgármester úr
Aki egyetért azzal, hogy zárjuk ki Alpolgármester asszonyt a döntésből, kézfeltartással szavazzon!

A képviselő-testület 5 igen szavazattal, 1 nem szavazattal Kochné Vadászi Borbála alpolgármester asszony a döntéshozatalból kizárásra került.

Nagy Erzsébet jegyző
Nyár folyamán módosította az országgyűlés az Önkormányzati törvényt, ennek megfelelően változtak a polgármesterek, alpolgármesterek tiszteletdíja, költségtérítése. Az alpolgármester tiszteletdíját, költségtérítését a Képviselő-testület határozta meg 2024. őszén. Ezt követően a tiszteletdíjban, illetve a költségtérítésben nem volt változás. A törvény módosítása értelmében költségtérítést a továbbiakban nem lehet megállapítani, tehát azt hatályon kívül kell helyezni. A tiszteletdíjával kapcsolatban az a javaslat, hogy nem tesz emelést. A társadalmi megbízatású alpolgármester fele annyit kell, hogy keressen, mint a főállású és ennek maximum 90 %-a lehet a társadalmi megbízatású alpolgármesterének. Ez azt jelenti, hogy jelen esetben a polgármester asszony a maximum összegnek a harmadát sem kapja. Ennek ellenére a javaslat emelést nem tartalmaz. A költségtérítést viszony el kell, hogy töröljük. Ezt tartalmazza a határozati javaslat, ezt kellene megszavazni a képviselő-testületnek. 

Vörös Sándor polgármester úr
Aki  elfogadja a határozati javaslatot, kézfeltartással jelezze!

A képviselő-testület tagjai 7 igen szavazattal, ellenszavazat nélkül az alábbi határozatot hozták:



150/2026. (VIII. 24.)
Az alpolgármester tiszteletdíjának felülvizsgálata

							              	H a t á r o z a t a

Dunavecse Város Önkormányzata Képviselő-testülete (továbbiakban: Képviselő-testület) megtárgyalta „az alpolgármester tiszteletdíjának, költségtérítésének felülvizsgálata” című előterjesztését és 101/2024. (X.08.) határozatát az alábbiak szerint módosítja:

1.) A Képviselő-testület úgy határoz, hogy Kochné Vadászi Borbála társadalmi megbízatású alpolgármester tiszteletdíját 2026. július 1. napjától bruttó 210.000,- Ft/hó összegben fenntartja, a 101/2024.(X.8) határozatában meghatározott összegen a képviselő-testület nem kíván változtatni.

2.) A Magyarország helyi önkormányzatairól szóló 2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV. törvényben foglalt, az Mötv. 80. § (3) bekezdés hatályon kívül helyezésére való hivatkozással, a képviselő-testület Kochné Vadászi Borbála társadalmi megbízatású alpolgármester részére a 101/2024.(X.8) határozatában meghatározott 31.500,- forint/hó összegű költségtérítést 2026. július 1. napjától megszünteti. 

3.) A tiszteletdíj elszámolása és kifizetése havonta, a tárgyhónapot követő hónapban 5. napjáig történik. 

4.) A képviselő-testület felkéri a jegyzőt a szükséges adminisztratív intézkedések megtételére.
Határidő: azonnal
Felelős: 
- Vörös Sándor polgármester
- Nagy Erzsébet jegyző

5.) Ezen határozatról értesülnek:
- Kochné Vadászi Borbála alpolgármester
- Vörös Sándor polgármester
- Nagy Erzsébet jegyző
- Ginál Róbert gazdálkodási csoportvezető 

5./ Napirend:
     Játszótér helyszínével kapcsolatos döntés
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző

 
Vörös Sándor polgármester úr
Úgy gondolom, hogy a Képviselő-testület minden tagja megkapta azokat a panaszos leveleket, észrevételeket, amelyek a kérdéssel kapcsolatban megfogalmazódott. Pár kiegészítést szeretnék azokhoz az általatok is olvasott anyaghoz is adni. Első dolog, - mint többen is emlékeztek rá – az adott területtel kapcsolatosan volt egy bírósági döntés 2013. október 30-án. Ezt az anyagot is megkapta a képviselő-testület, amikor is egy használati megosztást hagyott jóvá a bíróság. Ezt a megosztást az önkormányzat azóta az ebben megfogalmazottak alapján használja és a jövőben is használni kívánja. A játszótérrel kapcsolatosan a felmerült résztulajdonosok által – azt ne felejtsük el, hogy ebben a területben az önkormányzatnak több mint 50 % tulajdonrésze van – a maradék, 50 % feletti részen a tulajdonosok osztoznak. Használati megosztás alapján kevesebb négyzetmétert használ az önkormányzat az ebben megfogalmazottak alapján, de ettől most tekintsünk el. A játszótérre érkezett panaszok, illetve észrevételek kapcsán próbáltunk információt gyűjteni az Építésügyi Hatóságtól, ahol azt az információt kaptuk, hogy a játszótér építése nincs hatósági engedélyhez kötve. Magyarul nem építési tevékenységnek minősül, nem építési engedély köteles. Mivel ez nem építési engedély köteles tevékenység és több, mint 50 %-a az önkormányzaté és ezt a bíróság – egyértelműen - az adott területet az önkormányzat használatába adta 2013-ban, azt gondolom, hogy építési jogszabályok alapján oda elhelyezhető a játszótér. A panaszokat, illetve az anyagokat áttekintette az önkormányzat ügyvédje: dr. Szilágyi János. Azt a szakvéleményt nyújtotta, hogy a játszótér építése jogi akadályokba nem ütközik, ezt a résztulajdonosokkal nem kell jóváhagyatni, mivel kizárólagos használatot adott a területre. Ennek ellenére, mint láttátok a panaszos leveleket, úgy gondoltam, hogy döntsünk róla még egyszer közösen, mérlegelve az ott elhangzottakat. Azért hoztuk ezt még egyszer vissza, vagy megerősítsük vagy másik helyszínre rakjuk a játszóteret. Van-e valami kiegészíteni valótok vagy szavazzunk a dologgal kapcsolatosan? A szavazás úgy fog hangzani, hogy a 820-as, a bíróság által az önkormányzat kizárólagos használatába adott építési engedély nem köteles játszótér építését ott tartsuk-e? Vagy másik helyen. Aki úgy gondolja, hogy tartsuk ott, kézfeltartással jelezze!
A képviselő-testület tagjai 7 igen szavazattal, ellenszavazat nélkül az alábbi határozatot hozták:

151/2026. (VIII. 24.)
A Dunavecse, belterület 820 hrsz.-ú ingatlanon 
megvalósuló játszótér helyszínének megerősítéséről
									H a t á r o z a t a

1./  Dunavecse Város Önkormányzatának Képviselő-testülete – megtárgyalva a Dunavecse belterület 820 hrsz.-ú ingatlant érintő lakossági és résztulajdonosi panaszokat, figyelembe véve a Budapesti XVIII. és XIX. Kerületi Bíróság 2013. október 30-i jogerős használati megosztási döntését, az Építésügyi Hatóság állásfoglalását, valamint dr. Szilágyi János önkormányzati ügyvéd jogi szakvéleményét – úgy dönt, hogy az önkormányzati használatban álló területrészen a hatósági engedélyhez nem kötött játszótér létesítését és annak eredeti helyszínét megerősíti, a játszóteret az érintett területen alakítja ki.
2./  A Képviselő-testület felkéri a Polgármestert, hogy a játszótér kialakításával kapcsolatos további intézkedéseket tegye meg.
Határidő: azonnal 
Felelős: Vörös Sándor polgármester

3./ Ezen határozatról értesülnek: 
-Vörös Sándor polgármester
. Nagy Erzsébet jegyző és általa az érintett tulajdonosok
- dr. Szilágyi János jogi képviselő




Vörös Sándor polgármester úr
Az én személyes megítélésem szerint oda nem tudtunk volna olyan funkciót rakni, ami a résztulajdonosok egy részének megfelelő lett volna. Én ezt a helyzetet ismételten szeretném feloldani és javaslom, hogy kérjünk értékbecslést ismételten az ingatlanra hatósági értékbecslőtől. A résztulajdonosoknak ajánljuk fel, hogy százalékos arányban, ahogy a tulajdonrészük van, tegyünk vételi ajánlatot, de csak addig az összegig, ami az értékbecslő által megfogalmazott összegig terjed. 

Aranyi János Gábor képviselő 
Nem is tehetünk más ajánlatot.

Vörös Sándor polgármester úr
Van-e valakinek ezzel kapcsolatban észrevétele?
Nagy Erzsébet jegyző
Ki legyen az értékbecslő? 

Vörös Sándor polgármester úr
Keresünk olyan értékbecslőt, aki sosem dolgozott az önkormányzatnak, és bízzuk meg a gazdasági vezetőt, hogy keressen olyan személyt – lehetőleg 50 km-es körzetbe – aki ezt a feladatot elvégzi és megadja részünkre ezt a javaslatot. Aki ezzel egyetért, kézfeltartással jelezze!

A képviselő-testület tagjai 7 igen szavazattal, ellenszavazat nélkül az alábbi határozatot hozták:

152/2026. (VIII. 24.)
Hivatalos értékbecslés megrendeléséről és vételi ajánlat tételéről
a Dunavecse belterület 820 hrsz.-ú ingatlan 
kisebbségi tulajdonosai részére
									H a t á r o z a t a

Dunavecse Város Önkormányzatának Képviselő-testülete megtárgyalta a Dunavecse belterület 820 helyrajzi számú ingatlan (játszótér területe) tulajdonosi helyzetének rendezésére vonatkozó előterjesztést, és a feszültségek feloldása, valamint a végleges jogi rendezés érdekében az alábbi döntést hozza:
1./ A Képviselő-testület elrendeli a Dunavecse belterület 820 hrsz.-ú ingatlan teljes körű, független hatósági ingatlanszakértői felértékelését a jelenlegi piaci állapotoknak megfelelően.

2./ A Képviselő-testület felkéri Ginál Róbert gazdálkodási csoportvezetőt, hogy a feladat elvégzésére kutasson fel és bízzon meg egy olyan független értékbecslőt, aki Dunavecse 50 km-es körzetében tevékenykedik, és korábban a Dunavecse Város Önkormányzatának semmilyen megbízást nem teljesített (az Önkormányzatnak nem dolgozott).

3./A Képviselő-testület elvi döntést hoz arról, hogy a hivatalos értékbecslés elkészültét követően az Önkormányzat hivatalos vételi ajánlatot tesz az ingatlan többi rész tulajdonosának a tulajdoni hányaduk (százalékos arányuk) alapján. A Képviselő-testület rögzíti, hogy a vételi ajánlat összege legfeljebb a független értékbecslő által megállapított forgalmi érték tulajdoni hányadra eső összegéig terjedhet, azt nem haladhatja meg.

4./ A Képviselő-testület felhatalmazza Vörös Sándor polgármestert a szakvélemény megismerése után a vételi ajánlatok tulajdonosok részére történő megküldésére.
Határidő:
· az értékbecslő kiválasztására és megbízására: azonnal
· a vételi ajánlat megtételére: a szakvélemény kézhezvételétől számított 15 nap

Felelős: Vörös Sándor polgármester / Ginál Róbert gazdálkodási csoportvezető

5./ Ezen határozatról értesül:
- Vörös Sándor polgármester
- Nagy Erzsébet jegyző
- Ginál Róbert gazdálkodási csoportvezető
- Az érintett ingatlan-nyilvántartás szerinti társtulajdonosok


6./ Napirend:
     Kérelem szolgalmi jog bejegyzéséhez
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző


Vörös Sándor polgármester úr
Megadnám a szót Nagy Erzsébet jegyző részére.

Nagy Erzsébet jegyző
[bookmark: _GoBack]A lényeg az, hogy a Végh-Vár Kft. napelemes rendszert létesített és ahhoz, hogy ezt a rendszert üzemeltetni tudja – rá tudjon kötni az adott transzformátorokra – ehhez szükséges az önkormányzati úton való hozzáférés és ennek érdekében szeretne a megjelölt helyrajzi számra szolgalmi jogot bejegyeztetni, ehhez pedig a képviselő-testületnek beleegyezése szükséges, de e nélkül a napelemparkot nem tudja üzemeltetni. Számunkra hátránnyal nem jár, az MVM szakemberei hozzá kell, hogy férjenek, de egy közterületen adott ez a lehetőség. 

Vörös Sándor polgármester úr
Van-e valakinek kérdése ezzel kapcsolatosan?

Molnár Gyula képviselő
Ez melyik utat érinti?

Vörös Sándor polgármester úr
Az akácostól balra található a temető dűlőn. 

Molnár Gyula képviselő
Ott belül van a trafó nem? A Végh-Vár Kft területén. Miért kell hozzájárulni?

Aranyi János Gábor képviselő
Mert már hozzájárultunk három évvel ezelőtt, csak az MVM most kér egy megerősítést. Nem lett rájegyezve. 



Vörös Sándor polgármester úr
Aki egyetért vele?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

153/2026. (VIII. 24)
Vezetéki szolgalmi jog alapítása a Dunavecse 
belterület 2237 hrsz.-ú ingatlanra a Végh-Vár Kft. javára

										H a t á r o z a t a

Dunavecse Város Önkormányzatának Képviselő-testülete megtárgyalta a Végh-Vár Kft. (székhely: 6087 Dunavecse, Fő út 124.) kérelmét a napelemes rendszer földkábel nyomvonalával érintett önkormányzati ingatlanra vonatkozó szolgalmi jog bejegyzése tárgyában, és az alábbi döntést hozza:

1./ A Képviselő-testület hozzájárul ahhoz, hogy a Dunavecse Város Önkormányzata tulajdonában álló, Dunavecse belterület 2237 helyrajzi számú (kivett földút) ingatlanra a Végh-Vár Kft. javára, a 2023-ban megvalósult napelemes rendszer földkábel nyomvonalának elhelyezkedése szerinti területre szolgalmi jog (vezetékjog) kerüljön bejegyzésre az ingatlan-nyilvántartásba.

2./ A Képviselő-testület felhatalmazza a Polgármestert a szolgalmi jog alapításáról szóló megállapodás aláírására és a földhivatali eljárás során szükséges jognyilatkozatok megtételére, azzal a feltétellel, hogy a megállapodás megkötésével és az ingatlan-nyilvántartási bejegyzéssel kapcsolatos mindennemű költség (így különösen a záradékolt változási vázrajz elkészítése, az ügyvédi munkadíj és a földhivatali igazgatási szolgáltatási díj) a kérelmező Végh-Vár Kft.-t terheli.

3./ A Képviselő-testület felkéri a Jegyzőt, hogy gondoskodjon a döntésről szóló értesítés kérelmező részére történő megküldéséről, valamint az ingatlan-nyilvántartási bejegyzés alapjául szolgáló szerződés jogi előkészítéséről.

Határidő: azonnal (az értesítés megküldésére) / a változási vázrajz benyújtásától számított 30 nap (a szerződés megkötésére)
Felelős: Vörös Sándor Polgármester (a szerződés aláírásáért) 
              Nagy Erzsébet jegyző (a végrehajtás koordinálásáért)

4./ Ezen határozatról értesül:
- Vörös Sándor polgármester
- Nagy Erzsébet jegyző
- Végh-Vár Kft.

7./ Napirend:
      Egységes vízkorlátozási terv jóváhagyása
      Előterjesztő: Vörös Sándor polgármester
      Előterjesztésért felelős: Vörös Sándor polgármester



Vörös Sándor polgármester úr
Olvastátok az anyagot, a Bácsvíz Zrt. kérte a vízkorlátozással kapcsolatosan a vízkorlátozási terv elfogadását. Azt gondolom, hogy mindenki képbe van az üggyel, mert sajnos az elmúlt időben volt precedens, hogy ezek milyen intézkedéseket vonnak maguk után. Azt gondolom, hogy ezt a tervet fogadjuk el és ha szükséges, akkor ez alapján a Bácsvíz el tud járni. Aki ezzel egyetért kérem, hogy kézfeltartással jelezze!

A képviselő-testület tagjai 7 igen szavazattal, ellenszavazat nélkül az alábbi határozatot hozták:

154/2026. (VIII. 24)
Vízkorlátozási terv jóváhagyása
									H a t á r o z a t a
Dunavecse Város Önkormányzatának Képviselő-testülete a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II. 27.) Korm. rendelet 83. § (1) bekezdésében meghatározott jogkörében eljárva, a BÁCSVÍZ Víz- és Csatornaszolgáltató Zrt. (6000 Kecskemét, Izsáki út 13.) mint víziközmű-szolgáltató által megküldött egységes vízkorlátozási tervet megtárgyalta, és az alábbi határozatot hozza:
1./  Dunavecse Város Önkormányzatának Képviselő-testülete a BÁCSVÍZ Zrt. által benyújtott, Dunavecse Város közigazgatási területére vonatkozó egységes vízkorlátozási tervet jóváhagyja.
2./ A Képviselő-testület felkéri a Polgármestert, hogy a döntésről a víziközmű-szolgáltatót a határozat megküldésével értesítse.
Határidő: 2026. szeptember 30.
Felelős: Vörös Sándor polgármester

3./ Ezen határozatról értesül:
- Bácsvíz Zrt. Kecskemét
- Vörös Sándor polgármester


8./ Napirend:
     Haszonkölcsön szerződés jóváhagyása
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző


Vörös Sándor polgármester úr
Arról van szó, hogy 5 évvel ezelőtt a Belügyminisztérium támogatásával átépítettük a mozit és közüzemi konyhává alakítottuk. Ezt a konyhát a bölcsőde üzemeltette, illetve az ő szervezeti egységébe raktuk. Azt is tudjátok, hogy minden hónapban ezzel kapcsolatosan ellenőrzést kapunk a hatóságtól, illetve a minisztériumtól, TEV-től. A legutóbbi ellenőrzéskor kérték, hogy ezt a szerződést, ami ugyancsak 5 évre szólt hosszabbítsuk meg a bölcsőde vonatkozásában, hogy továbbra is a bölcsőde fogja használni a konyhát. A szerződés tartalma nem változott, annyi módosítás történt, hogy a határidők változtatva lettek. A konyhának fenntartási időszaka van novemberig, ezért kérték, hogy még erre a pár hónapra hosszabbítsuk meg.

/Kochné Vadászi Borbála alpolgármester 14,35-kor kiment a teremből, jelen van 6 fő képviselő/

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:


155/2026. (VIII. 24.)
Haszonkölcsön szerződés

									H a t á r o z a t a

1,/ Dunavecse Város Önkormányzata Képviselő-testülete úgy határoz, hogy a dr. Kolozs Gergely „Tipegő” Bölcsődével a Konyha és zöldségfeldolgozó használatára (Dunavecse, Fő út 59.) haszonkölcsön szerződést kíván kötni az előterjesztésben foglaltak szerint 2026. június 9. napjától határozatlan időtartamra.

2./ Jelen határozat elidegeníthetetlen részét képezi a haszonkölcsön szerződés.

3./ A képviselő-testület felkéri Vörös Sándor polgármester urat a további teendők ellátására.

4./ Ezen határozatról értesül:
- Vörös Sándor polgármester
- Liptai-Kölesdi Ágnes bölcsődevezető
- Ginál Róbert gazdálkodási csoportvezető
- Nagy Erzsébet jegyző
- Irattár


9./ Napirend:
     Közigazgatási szerződés elfogadása 
     (Dunavecsei Roma Nemzetiségi Önkormányzat)
      Előterjesztő: Vörös Sándor polgármester


Vörös Sándor polgármester úr
Felkérem Jegyző asszonyt a napirend ismertetésére.

/Kochné Vadászi Borbála visszajött a terembe 14,36-kor, jelen van 7 fő képviselő/

Nagy Erzsébet jegyző
Az előterjesztésben minden leírtam, annyi a lényeg, hogy évek óta tart nálunk az átfogó államkincstári ellenőrzés, az ellenőrzés érinti természetesen a Roma Önkormányzatot is. A közigazgatási szerződés vizsgálata rávilágított arra, hogy hiányzik belőle a belső ellenőrzésre vonatkozó szabályok, illetve a gazdasági szervezetként szerepel a Polgármesteri Hivatal és így ez nem teljesen egyértelmű megfogalmazás. Ezeket javítottam benne, illetve egészítettem ki. Ezt majd a nemzetiségi önkormányzatnak is el kell fogadnia, és így az államkincstár le fogja tudni zárni ezt a fejezetet. 

Vörös Sándor polgármester úr
Kérdés van-e?

A képviselő-testület részéről kérdés nem volt.

Vörös Sándor polgármester úr
Aki elfogadja, kérem kézfeltartással jelezze!

A képviselő-testület tagjai 7 igen szavazattal, ellenszavazat nélkül az alábbi határozatot hozták:

156/2026. (VIII. 24.)
Dunavecsei Nemzetiségi Önkormányzattal
 kötött közigazgatási szerződés felülvizsgálata
									H a t á r o z a t a

Dunavecse Város Önkormányzata Képviselő-testülete (továbbiakban: Képviselő-testület) megtárgyalta Vörös Sándor polgármester előterjesztését és az alábbi határozatot hozza:
1./ A Képviselő-testület úgy határoz, hogy a Dunavecse Város Önkormányzata és a Dunavecsei Nemzetiségi Önkormányzat között kötendő Közigazgatási szerződést a határozat melléklete szerinti tartalommal elfogadja.
	
2./A Képviselő-testület felhatalmazza Vörös Sándor polgármestert a melléklet szerinti Közigazgatási szerződés aláírására. 

Határidő: azonnal
Felelős: 
- Vörös Sándor polgármester
- Nagy Erzsébet jegyző  

3./ A határozatról értesülnek:
- Vörös Sándor polgármester
- Nagy Erzsébet jegyző  
- Ginál Róbert gazd. csop. vez                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                  
- Kun Józsefné elnök
- Irattár


10./ Napirend:
       Tűzoltósággal kapcsolatos döntés
       Előterjesztő: Vörös Sándor polgármester


Vörös Sándor polgármester
Felkérem Molnár Gyula képviselő urat a napirend ismertetésére.

Molnár Gyula képviselő 
Változás történt az egész országban a megkülönböztető jelzés és PÁV minősítéssel kapcsolatban, jelen pillanatban nincs Dunavecsén olyan személy, aki érvényes PÁV vizsgával rendelkezne és tudnánk alkalmazni. A parancsnoknak van PÁV vizsgája, de amikor megszerezte a jogosítványát, akkor megkapta külön vizsga nélkül, de nem fogadják el, mert módosították a jogszabályt. El kell járni tanfolyamra, vizsgázni, meghosszabbítani. A másik: ha megkülönböztető jelzése van a gépkocsinak, akkor csak PÁV vizsgával rendelkező személy vezetheti. Ha nincs rajta megkülönböztető jelzés, akkor a C kategóriával bárki vezetheti. Tekintettel arra, hogy az önkormányzat a gépjármű tulajdonosa, én olyan javaslattal élnék, mivel nem lesz PÁV vizsgával rendelkező személy, hogy szereltessük le a kék lámpát és 
akkor C kategóriás jogosítvánnyal lehet vezetni. A másik előny, hogy akkor nem kell évente műszaki vizsgára vinni. 

Aranyi János Gábor képviselő
3,5 tonna felett évente kell műszakira vinni. 

Molnár Gyula képviselő 
Akik az ellenőrzést végezték azt mondták, hogy elég akkor kétévente műszaki vizsgára vinni. 

Vörös Sándor polgármester
Azt nem lehet csinálni, hogy nem szereljük le a villogót, csak egyszerűen kikötjük, oda teszünk egy dokumentumot, hogy működés képtelen.

Molnár Gyula képviselő 
Nem a hangjelzésről, hanem a fényjelzésről van szó. 

Nagy Erzsébet jegyző
Már a leszereléséhez is hatósági műszaki vizsga szükséges. 

Molnár Gyula képviselő 
Nem kell, annyit kell tennünk, hogy a forgalmi engedélyből ki kell töröltetni azt, hogy megkülönböztető jelzés használatára jogosult. 

Aranyi János Gábor képviselő
Sajnos a lámpát is le kell szereltetni, sárga villogó se lehet egy autón sem, tehát nem lehet fennhagyni semmilyen módon. Elég procedúra az egész. Az egész azért szomorú, mert város vagyunk és a tűzoltóautó lámpa nélkül és hangjelzés nélkül fog közlekedni. 

Molnár Gyula képviselő 
Abban az esetben, ha közúti forgalomban a megengedettnél gyorsabban megy, akkor a megkülönböztető jelzéssel mehet. De az IFA nem fog menni egyébként sem.

Vörös Sándor polgármester
Mi a javaslatod?

Molnár Gyula képviselő 
Az a javaslatom, hogy vezessük ki a forgalmi engedélyből a megkülönböztető jelzés használatára jogosult részt és szereljük le a fényjelzést. Ha valamikor lesz olyan autó, ami tud menni 50 km/h-nál többel, akkor arra meg lehet kérni. Egyébként gyorsan meg lehet kérni, mert nagyon leegyszerűsítették a megkérést. 

Vörös Sándor polgármester
Aki elfogadja a javaslatot a leszerelésről, kérem kézfeltartással jelezze!

A képviselő-testület tagjai 7 igen szavazattal, ellenszavazat nélkül az alábbi határozatot hozták:

157/2026. (VIII. 24.)
Az Önkormányzat tulajdonában lévő IFA típusú 
tűzoltógépjármű megkülönböztető jelzés használatára 
jogosultságának törlése és a fényjelzés leszerelése

									H a t á r o z a t a

Dunavecse Város Önkormányzatának Képviselő-testülete megtárgyalta az önkormányzati tulajdonú tűzoltóautó megkülönböztető jelzésével, valamint a gépjárművezetésre jogosult személyek PÁV (pályaalkalmassági) minősítésével kapcsolatos jogszabályi változásokról szóló szóbeli előterjesztést és az alábbi határozatot hozza:
1. A Képviselő-testület elrendeli az Önkormányzat kizárólagos tulajdonát képező, IFA típusú, AGX-888 forgalmi rendszámú, 1985. gyártási évű tűzoltógépjármű hatósági nyilvántartásából a megkülönböztető jelzés használatára való jogosultság törlését (kivezetését a forgalmi engedélyből).
2. A Képviselő-testület dönt a gépjárműre felszerelt megkülönböztető fény- és hangjelző berendezések (kék lámpa/villogó és sziréna) teljes körű leszereléséről.
3. A Képviselő-testület felkéri Vörös Sándor polgármestert, hogy a hatósági okmányirodai és műszaki vizsgáztatási eljárásokat, valamint a fizikai leszerelési munkálatokat haladéktalanul intézzék el.
Határidő: azonnal az eljárás megindítására
Felelős: Vörös Sándor polgármester (az intézkedések végrehajtásáért)
II. Ezen határozatról értesül:
- Vörös Sándor polgármester
- Ginál Róbert gazdálkodási csoportvezető
- Dunavecsei Önkéntes Tűzoltó Egyesület Parancsnoka



A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 1433 perckor bezárta.

Kmft.
	


            Vörös Sándor 							Nagy Erzsébet
            polgármester					                               jegyző

			Hitelesítem:  ………………………….

				          ………………………….

